MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

               HOTĂRÂREA NR.427
privind revocarea partială a Hotărârii Consiliului Local al  Municipiului Craiova nr. 91/2026 referitoare la modificarea contractelor de concesiune încheiate cu medicii titulari ai cabinetelor medicale din cadrul imobilului situat în Municipiul Craiova, str.Horia, nr.5
   Consiliul Local al Municipiului Craiova, întrunit în şedinţa ordinară din data de 27.08.2026;
            Având în vedere referatul de aprobare nr.289391/2026, raportul nr. 289402/2026 întocmit de Direcţia Patrimoniu şi raportul de avizare nr.290957/2026 al Direcţiei Juridice, Asistenţă de Specialitate şi Contencios Administrativ prin care se propune revocarea parțială a Hotărârii Consiliului Local al  Municipiului Craiova nr. 91/2026 referitoare la modificarea contractelor de concesiune încheiate cu medicii titulari ai cabinetelor medicale din cadrul imobilului situat în Municipiul Craiova, str.Horia, nr.5 și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.27/2026 al Comisiei III - Servicii Publice, Liberã Iniţiativã şi Relaţii Internaţionale, nr.25/2026 al Comisiei IV - Învăţământ, Cultură, Sănătate, Culte, Tineret şi Sport și nr.35/2026 al Comisiei V - Juridică, Administraţie Publică şi Drepturi Cetăţeneşti;

              În conformitate cu prevederile art.96, art.108, art.354, art.355 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare; 
             În temeiul art.129 alin.2 lit. c, coroborat cu alin.6 lit.a și b, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare; 


hotărĂŞte:
  Art.1. Se aprobă revocarea art.1, art.2 și art.5 din Hotărârea Consiliului Local al Municipiului Craiova nr. 91/2026 privind relocarea cabinetelor medicale din cadrul imobilului situat în Municipiul Craiova, str.Horia, nr.5, la parterul imobilului - construcție situat în str. Brazda lui Novac nr.112 bis, ce aparține domeniului public al Municipiului Craiova, începând cu data de 01.05.2026, modificarea obiectului contractelor de concesiune încheiate cu medicii          titulari ai cabinetelor medicale, ce au ca obiect exploatarea spaţiilor (bunuri imobile) din cadrul imobilului situat în Municipiul Craiova, str. Horia, nr. 5, în sensul actualizării suprafeţelor concesionate, începând cu data de 01.05.2026 și  împuternicirea Primarul Municipiului Craiova să semneze actele adiţionale de modificare a contractelor de concesiune.
Art.2. Se împuterniceşte managerul Spitalului Clinic de Neuropsihiatrie Craiova să renegocieze și  semneze actele adiționale de modificare ale contractelor de concesiune încheiate pentru cabinetele medicale preluate, identificate în anexa ce face parte integrantă din prezenta hotărâre.
Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr. 238/2004 și nr.85/2006. 

Art.4. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Patrimoniu și Spitalului Clinic de Neuropsihiatrie Craiova vor aduce la îndeplinire prevederile prezentei hotărâri.

